**KORUPCIJOS TIKIMYBĖS NUSTATYMAS**

**VIEŠOSIOS ĮSTAIGOS VILKAVIŠKIO LIGONINĖS**

**MOKAMŲ PASLAUGŲ TEIKIMO SRITYJE**

2020-09-29

Vadovaudamiesi Lietuvos Respublikos korupcijos prevencijos įstatymu, Korupcijos rizikos analizės atlikimo tvarkos aprašu, patvirtintu Lietuvos Respublikos Vyriausybės 2002 m. spalio 8 d. nutarimu Nr. 1601, Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170, įgyvendindami Šakinės korupcijos prevencijos programos įgyvendinimo 2016–2019 priemonių plano, patvirtinto Lietuvos Respublikos sveikatos apsaugos ministro (toliau – Ministras) 2015 m. gruodžio 10 d. įsakymu Nr. V-1433, 2.2. priemonę ir siekdami nustatyti VšĮ Vilkaviškio ligoninės, kurios steigėja yra Vilkaviškio rajono savivaldybė, veiklos sritis, kuriose galimai egzistuoja įstaigų veiklą veikiantys išoriniai ir (ar) vidiniai, ir (ar) individualūs rizikos veiksniai, galintys sudaryti galimybes atsirasti korupcijai, įstaigoje buvo atliktas korupcijos tikimybės nustatymas.

Analizuojant vertinta mokamų paslaugų teikimo sritis.

Korupcijos tikimybės nustatymą atliko Inga Vincevičienė. Kontaktiniai duomenys: el. p.: inga.vinceviciene@vilkaviskioligonine.lt, tel.: (8 342) 40378.

Analizuotas laikotarpis už 1 metus: 2019-07-30*–*2020-07-31, vertinant situaciją pagal 2020-07-31 dienai galiojusius teisės aktus, aktualius įsakymus.

Tam, kad įvertinti koks yra realus korupcijos rizikos laipsnis vertinamoje įstaigos veiklos srityje buvo išanalizuoti įstaigos teisės aktai, sprendimai:

Viešosios įstaigos Vilkaviškio ligoninės įstatai patvirtinti 2015 m. gruodžio 18 d. Vilkaviškio rajono savivaldybės tarybos sprendimu B-TS-212;

Viešosios įstaigos Vilkaviškio ligoninės darbo tvarkos taisyklės patvirtintos vyriausiojo gydytojo 2018 m. sausio 12d. įsakymu Nr. V-3;

Viešosios įstaigos Vilkaviškio ligoninės vyriausiojo gydytojo įsakymais patvirtinti darbuotojų pareiginiai nuostatai;

Viešosios įstaigos Vilkaviškio ligoninės elgesio kodeksas patvirtintas vyriausiojo gydytojo 2014 m. sausio 20d. įsakymu Nr. V-30;

Viešosios įstaigos Vilkaviškio ligoninės vidaus tvarkos taisyklės patvirtintos vyriausiojo gydytojo 2015m. liepos 20.d. įsakymu Nr. V-197;

Viešosios įstaigos Vilkaviškio ligoninės vyriausiojo gydytojo įsakymais patvirtintos ligoninės skyrių vidaus tvarkos taisyklės;

Skyriuose yra organizacinės procedūros, tvarkos aprašai, taisyklės: darbuotojai, priimant į darbą yra supažindinami su dokumentais pasirašytinai, o su dokumentų pakeitimais -per ligoninėje veikiančia dokumentų valdymo sistemą (DVS) „Kontora‘. Dokumentuose yra numatytos darbuotojų funkcijos, teisė ir pareigos, atsakomybė.

Viešosios įstaigos Vilkaviškio ligoninės vyriausiojo gydytojo 2020 m. sausio 10 d. įsakymas Nr. V-4 korupcijos prevencijos VšĮ Vilkaviškio ligoninėje 2020−2021 metų programos įgyvendinimo 2020−2021 metų priemonių planas;

Viešosios įstaigos Vilkaviškio ligoninės vyriausiojo gydytojo 2020 m. sausio 10 d. įsakymas Nr.V-4 „Viešosios įstaigos Vilkaviškio ligoninės korupcijos prevencijos programa 2020-2021 m.“;

Viešosios įstaigos Vilkaviškio ligoninės vyriausiojo gydytojo 2017 m. sausio 26 d. įsakymas Nr. V-18 „VšĮ Vilkaviškio ligoninės darbuotojų, susidūrusių su galima korupcinio pobūdžio nusikalstama veika, elgesio taisyklės“;

VšĮ Vilkaviškio ligoninės stacionaro skyriuje informacijos, susijusios su skyriuje teikiamomis nemokamomis (kompensuojamomis Privalomojo sveikatos draudimo fondo lėšomis) ir mokamomis asmens sveikatos priežiūros paslaugomis, skelbimas;

Informacija apie atvejus ir sąlygas, kuriomis teikiamos mokamos asmens sveikatos priežiūros paslaugos bei asmens sveikatos priežiūros paslaugų kainynas skelbiamas ligoninės skyriuose ir internetinėje svetainėje [www.vilkaviskioligonine.lt](http://www.vilkaviskioligonine.lt)

VšĮ Vilkaviškio ligoninėje veiklos sričių atitiktis Korupcijos prevencijos įstatymo Nr. IX-904 6 straipsnio 4 dalyje nustatytiems kriterijams:

1. **Padaryta korupcinio pobūdžio nusikalstama veika:**

Per analizuojamąjį laikotarpį VšĮ Vilkaviškio ligoninėje nebuvo užfiksuoti Korupcijos prevencijos įstatymo Nr. IX-904 2 straipsnio 2 dalyje nurodytų korupcinio pobūdžio nusikalstamų veikų atvejai. Taip pat, nebuvo užfiksuoti teisės pažeidimai, už kuriuos numatyta administracinė, tarnybinė (drausminė) ar kitokia teisinė atsakomybė, atvejai.

1. **Pagrindinės funkcijos yra kontrolės ar priežiūros vykdymas.**

Per analizuojamąjį laikotarpį VšĮ Vilkaviškio ligoninė nevykdo veiklos, skirtos prižiūrėti, kaip jiems nepavaldūs fiziniai ir/ar juridiniai asmenys laikosi teisės aktų reikalavimų bei nevykdo kontrolės funkcijų nesusijusių su įstaigos vidaus administravimu.

1. **Atskirų valstybės tarnautojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti.**

Per analizuojamąjį laikotarpį VšĮ Vilkaviškio ligonines darbuotojų įgyvendinami uždaviniai, vykdomos funkcijos, darbo ir sprendimų priėmimo tvarka mokamų asmens sveikatos priežiūros paslaugų srityje buvo apibrėžti Lietuvos Respublikos sveikatos apsaugos ministro 1999 m. liepos 30 d. įsakymu Nr. 357 „Dėl mokamų asmens sveikatos priežiūros paslaugų sąrašo, kainų nustatymo ir jų indeksavimo tvarkos bei šių paslaugų teikimo ir apmokėjimo tvarkos“, Lietuvos Respublikos Sveikatos apsaugos ministro 1996 m. kovo 26 d. įsakymu Nr. 178 patvirtintu Valstybės ir savivaldybių remiamų asmens sveikatos priežiūros paslaugų, teikiamų valstybinėse ir savivaldybių asmens sveikatos priežiūros įstaigose kainynu Nr. 11-96-2, Lietuvos Respublikos Sveikatos apsaugos ministro 2008 m. gegužės 9 d. įsakymu Nr. V-436 „Dėl privalomojo sveikatos draudimo fondo biudžeto lėšomis apmokamų specializuotų ambulatorinių asmens sveikatos priežiūros paslaugų ir bazinių kainų sąrašo patvirtinimo“ ir jo pakeitimais, Lietuvos Respublikos sveikatos apsaugos ministro 2016 m. kovo 30 d. raštu Nr. (1.1.20-28)10-2846 „Dėl mokamų asmens sveikatos priežiūros paslaugų indeksavimo taikymo“, VšĮ Vilkaviškio ligoninės vyriausiojo gydytojo 2010-12-31 įsakymu Nr. V-236 „Dėl mokamų, iš dalies mokamų asmens sveikatos priežiūros paslaugų teikimo ir apmokėjimo tvarkos patvirtinimo”, VšĮ Vilkaviškio ligoninės vyriausiojo gydytojo 2020-02-25 įsakymu Nr. V-23 „Dėl mokamų paslaugų teikimo ir apmokėjimo tvarkos patvirtinimo“. Priimti administraciniai aktai nuolat peržiūrimi ir, esant poreikiui, koreguojami.

1. **Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu.**

VšĮ Vilkaviškio ligoninei nesuteikti įgaliojimaiišduoti leidimus, licencijas, suteikti nuolaidas, lengvatas ir kitokias papildomas teises ar atsisakyti jas išduoti arba sustabdyti, panaikinti jų galiojimą ar kitaip jas apriboti, taikyti teisės aktuose nustatytas kitas teisinio poveikio priemones, konstatuoti, nagrinėti teisės pažeidimus ir priimti sprendimus dėl teisinės atsakomybės priemonių taikymo.

Tačiau, veikla susijusi su asmens sveikatos priežiūros paslaugų teikimu sudaro prielaidas korupcijai pasireikšti, nes veikiant žmogiškajam faktoriui, galimą korupciją lemia konkretaus darbuotojo ir paciento atitinkami santykiai, sąlygoja nesąžiningi medicinos darbuotojų ir pacientų veiksmai.

1. **Daugiausia priima sprendimus, kuriems nereikia kitos valstybės ar savivaldybės ar savivaldybės įstaigos patvirtinimo.**

Daugumoje VšĮ Vilkaviškio ligoninės veiklų – pacientų tyrimų ir gydymo veiklos, dokumentų apskaitos, archyvo tvarkymo, personalo valdymo, viešųjų pirkimų organizavimo ir vykdymo, sutarčių sudarymo, įstaigos lėšomis įsigyto turto valdymas, įstaigai suteikti įgaliojimai priimti sprendimus savarankiškai, nederinant su kitomis valstybės ar savivaldybės įstaigomis. Ši tvarka yra aiškiai reglamentuota, nebereikalaujanti papildomo derinimo su kitomis valstybės ar savivaldybes įstaigomis ir (ar) nereikalaujanti kitos valstybes ar savivaldybės įstaigos patvirtinimo.

Dėl to mokamos paslaugų sritys yra formaliai priskirtina prie veiklos sričių, kuriose egzistuoja korupcijos pasireiškimo tikimybė.

1. **Naudojama valstybės ar tarnybos paslaptį sudaranti informacija.**

Per analizuojamąjį laikotarpį VšĮ Vilkaviškio ligoninė savo veikloje turi sričių, kurios susijusios su įslaptintos informacijos (pacientas ir jo sveikatos būklė) gavimu, naudojimu ir apsauga, tačiau minėta informacija nelaikytina valstybės ar tarnybos paslaptimi.

1. **Anksčiau atlikus korupcijos rizikos analizę, buvo nustatyta veiklos trūkumų.**

Lietuvos Respublikos specialiųjų tyrimų tarnyba (toliau – STT) nėra atlikusi korupcijos rizikos analizę laikotarpiu 2019-07-30*–*2020-07-31.

VšĮ Vilkaviškio ligoninė yra asmens sveikatos priežiūros įstaiga, teikianti nemokamas (iš PSDF) ir mokamas asmens sveikatos priežiūros paslaugas pacientams.

Nemokamos paslaugos teikiamos pagal sutartis su teritorinėmis ligonių kasomis, apmokamos privalomojo sveikatos draudimo fondo lėšomis.

Mokamos asmens sveikatos priežiūros paslaugos yra teikiamos vadovaujantis mokamų paslaugų teikimo ir apmokėjimo tvarka.

Pacientai su nemokamų paslaugų ir mokamų paslaugų teikimo sąlygomis ir tvarka gali susipažinti ligoninės konsultacinės poliklinikos/priėmimo–skubiosios pagalbos skyriuje bei stacionaro skyriuose (informaciniuose stenduose) ir ligoninės internetiniame puslapyje.

Teikiant nemokamas ir mokamas asmens sveikatos priežiūros paslaugas VšĮ Vilkaviškio ligoninės darbuotojai savo darbe vadovaujasi bendra tvarka. Asmens sveikatos priežiūros paslaugų teikimo tvarkose, patvirtintose VšĮ Vilkaviškio ligoninės direktoriaus įsakymais, numatyta darbuotojų atsakomybė už tvarkų reikalavimų įgyvendinimą, laikymąsi bei numatyta, kad asmenys, atsako už tinkamą jiems pavestų funkcijų bei numatytų reikalavimų vykdymą. Individuali atsakomybė numatyta darbuotojų pareiginiuose nuostatuose.

Teisinis reglamentavimas užtikrina skaidrumą teikiant mokamas asmens sveikatos priežiūros paslaugas.

**IŠVADA**

Rizikos veiksnių, kurių pagrindu būtų galima manyti, jog VšĮ Vilkaviškio ligoninės mokamų paslaugų srityje yra didelė korupcijos pasireiškimo tikimybė, nenustatyta.

Direktorius Linas Blažaitis

Asmuo, atsakingas už korupcijos prevenciją ir kontrolę

Inga Vincevičienė